Разам з тым, Савет аддзялення Саюза пісьменнікаў Беларусі студзені 2018 года ініцыяваў правядзенне дабрачыннай акцыі сярод членаў абласной пісьменніцкай арганізацыі і ўсіх жадаючых па зборы сродкаў на выраб мемарыяльнай дошкі на доме па перавулку Пушкіна, 2а, дзе з 1964 па 1969 гады жыў выбітны паэт. І 32 літаратары аддзялення ахвяравалі ўласныя сродкі на стварэнне мемарыяльнага знаку. Паэт і мастак Генадзь Говар, па просьбе кіраўніцтва аддзялення СПБ, распрацаваў макет дошкі, які быў вынесены на зацвярджэнне ў гарвыканкам і аблвыканкам, Міністэрства культуры Беларусі. І годная справа, дзякуючы агульным старанням, завяршылася паспяхова.